Motorfietsryer sterf toe eenton-afleweringswa hom trefArgieffoto: Netcare 911 ŉ Motorfietsryer is Sondag in Pretoria dood ná ŉ botsing tussen sy motorfiets en ŉ eenton-afleweringsvoertuig. Shawn Herbst, woordvoerder van Netcare 911, het gesê hul paramedici is omstreeks 12:15 na die toneel ontbied. Die voorval het op Steve Bikoweg in Wonderboom-Suid plaasgevind. “Luidens berigte vanaf die toneel is ŉ volwasse man deur ŉ eenton-afleweringsvoertuig getref,” het Herbst gesê. Volgens Herbst het die man lewensbedreigende beserings opgedoen en is hy op die toneel dood verklaar. Die polisie ondersoek die voorval.